b"\n_START_ARTICLE_\nPeterson Zah\n_START_SECTION_\nBiografia\n_START_PARAGRAPH_\nPeterson Zah va n\xc3\xa9ixer el 2 de desembre de 1937 a Low Mountain (Arizona), fill de Henry i Mae Multine Zah, fam\xc3\xadlia tradicional que a penes sabia angl\xc3\xa8s. Va estudiar a la Phoenix Indian School i a la Universitat Estatal d'Arizona, on es gradu\xc3\xa0 en educaci\xc3\xb3 en 1963. _NEWLINE_Despr\xc3\xa9s dels estudis Zah pass\xc3\xa0 un any treballant a Phoenix a l'Arizona Vocational Education Department, ensenyant fusteria a estudiants adults que busquen habilitats vocacionals. De 1965 a 1967 va participar en Voluntaris al Servei d'Am\xc3\xa8rica (VISTA), treballant a la Universitat Estatal d'Arizona com a coordinador de camp d'un centre de formaci\xc3\xb3._NEWLINE_Fou portaveu del Consell navajo el 1983-1987. El 1990 fou escollit primer president de la Naci\xc3\xb3 Navajo, i ocup\xc3\xa0 el c\xc3\xa0rrec fins al 1995. Des d'aleshores ha estat assessor presidencial en afers indis en la Universitat d'Arizona._NEWLINE_En 1967 Zah esdevingu\xc3\xa9 director executiu del servei legal popular Din\xc3\xa9 be'iin\xc3\xa1 N\xc3\xa1hiilnaah bee Agha'diit'aahii (DNA), una organitzaci\xc3\xb3 sense \xc3\xa0nim de lucre. Va mantenir el c\xc3\xa0rrec fins a 1981. Sota el seu lideratge nombrosos casos de l'organitzaci\xc3\xb3 legal sobre sobirania amer\xc3\xadndia van arribar a la Cort Suprema dels Estats Units. _NEWLINE_En 1972 Zah guany\xc3\xa0 l'elecci\xc3\xb3 al Districte Escolar Unificat Window Rock; l'any seg\xc3\xbcent es va convertir en president de la junta. El 1983 es va convertir en president del Consell Tribal Navajol a Window Rock, seu del cos de govern de la reserva \xc3\xadndia Navajo. Va ocupar el c\xc3\xa0rrec fins al 1987, quan es va dedicar a fundar finan\xc3\xa7ament per a la Navajo Education and Scholarship Foundation. En 1989 i 1990 he dirig\xc3\xad l'oficina regional de Save the Children, i en 1990 fou elegit president de la nova Naci\xc3\xb3 Navajo, el primer elegit per a aquest c\xc3\xa0rrec. Fou nomenat president el dimarts 15 de gener de 1991._NEWLINE_Entre els \xc3\xa8xits que se li acrediten en la seva etapa com a president navajo est\xc3\xa0 el treball productiu amb el l\xc3\xadder tribal hopi Ivan Sidney per a resoldre els problemes relacionats amb la disputa de terres entre les dues tribus. Durant el seu mandat va establir el Fons Fiduciari Permanent Naci\xc3\xb3 Navajo, utilitzant desenes de milions de d\xc3\xb2lars guanyats en un judici contra la Peabody Coal Company. El NNPTF ha crescut m\xc3\xa9s de mil miions de d\xc3\xb2lars._NEWLINE_El 1995 Peterson Zah va convertir en assessor especial del president en Afers Ind\xc3\xadgenes Americans de la Universitat Estatal d'Arizona._NEWLINE_Zah ha rebut gradacions honor\xc3\xa0ries del Colorado College i del College of Santa Fe."